CONVOCATORIA DAS XORNADAS SOBRE CONTROL FINANCEIRO NAS ENTIDADES LOCAIS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 18/02/2019)

No marco das competencias atribuídas ás deputacións provinciais en materia de formación do persoal ao servizo das entidades locais recollidas no artigo 36.2. c) da Lei 7/1985, de 2 de abril, reguladora das bases de réxime local e no artigo 116 da Lei 5/1997, de 22 de xullo, de administración local de Galicia, e con cargo ao crédito existente nas aplicacións orzamentarias correspondentes ao Servizo de Asistencia Intermunicipal, mediante Resolución presidencial núm.2019001615, de 30 de xaneiro de 2019, apróbase a convocatoria das Xornadas sobre Control Financeiro nas Entidades Locais da Provincia de Pontevedra que se rexerá polas seguintes As xornadas están dirixidas preferentemente ao funcionariado da Administración local con habilitación de carácter nacional e, así mesmo, ao funcionariado da Administración local dos grupos A1 e A2 que desenvolvan funcións relacionadas co contido do programa nas entidades locais da provincia de Pontevedra. O número de prazas dispoñibles para as xornadas é de 40, polo que, se non se cubrisen todas, poderanse admitir empregadas e empregados públicos doutros grupos que desenvolvan funcións relacionadas co contido do programa.2.1. Poderá participar nas accións formativas o persoal mencionado na base primeira e que se atope en servizo activo, ou o persoal que estea gozando dun permiso por parto, adopción ou acollemento, tanto preadoptivo coma permanente ou simple, por adopción internacional ou en situación de excedencia por coidado de fillas, fillos e outros familiares, segundo se establece nos artigos 121.6 e 176.7 da Lei 2/2015, de 29 de abril, de emprego público de Galicia.2.2. Non se poderá participar nunha actividade formativa se ao inicio do curso se está en situación de incapacidade temporal. Neste caso a persoa quedará automaticamente excluída da relación de persoas aspirantes seleccionadas. En caso de modificarse esta circunstancia deberá notificárselle por escrito ao Servizo de Asistencia Intermunicipal da Deputación para que os seus datos sexan actualizados e cubrir a vacante.2.3. A falsidade ou a ocultación de datos implicará a exclusión automática do curso solicitado.2.4. As persoas solicitantes deberán presentar, xunto co modelo de solicitude do curso, unha acreditación da súa condición de persoal empregado público e, no caso do persoal contratado laboral temporal, un documento acreditativo no que se especifique a data de inicio e de fin do contrato. Non presentar estes documentos será motivo de exclusión. A documentación remitida que non sexa orixinal presentarase debidamente compulsada e os documentos entregados non poderán estar manipulados ou modificados.2.5. É obrigatorio que a persoa interesada, unha vez que reciba a comunicación de admisión ao curso, confirme a súa asistencia no correo electrónico saim@depo. gal. En caso de que decida non asistir deberá comunicarlle a súa renuncia ao Servizo de Asistencia Intermunicipal cun mínimo de 1 día hábil de antelación á data de inicio do curso. Non se dará por confirmada a asistencia sen o aviso previo da persoa interesada no tempo estipulado. As prazas que non sexan confirmadas outorgaránselles ás seguintes persoas admitidas. As solicitudes presentaranse obrigatoriamente por vía electrónica a través do formulario normalizado, dispoñible na sede electrónica da Deputación de Pontevedra (https://sede.depo. gal), de acordo co establecido no artigo 14.2 da Lei 39/2015, de 1 de outubro, do procedemento administrativo común das administracións públicas (LPACAP). En caso de presentar a solicitude de forma presencial requiriráselle que a emende mediante a súa presentación electrónica. Para estes efectos considerarase como data de presentación da solicitude aquela na que se realizase a emenda. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). O prazo de inscrición comezará a partir do día seguinte ao da publicación destas bases no Boletín Oficial da Provincia de Pontevedra (BOPPO) e rematará dez días antes do comezo da acción formativa. As persoas interesadas deberán achegar xunto coa solicitude a seguinte documentación: A citada documentación deberá presentarse electronicamente. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a exhibición do documento orixinal para o cotexo da copia electrónica presentada. Se algunha das persoas interesadas presenta a documentación complementaria presencialmente requiriráselle que a emende a través da súa presentación electrónica. Para estes efectos considerarase como data de presentación aquela na que se realizase a emenda. Non se tramitará ningún curso no que as confirmacións de asistencia non superen o 80 % das prazas asignadas. Nese caso a institución provincial reserva o dereito de aprazar ou anular as accións formativas. A selección levarase a cabo aplicando os seguintes criterios: Unha vez efectuada a selección definitiva de participantes a Deputación de Pontevedra comunicaralle por correo electrónico ao alumnado a súa admisión, a aula e o horario en que terá lugar, así como a forma de acceder ao material do curso que estará dispoñible con carácter previo ao inicio das xornadas. Esixiráselles ás persoas seleccionadas, como requisito para poder realizar a actividade, que contesten este correo confirmando a súa asistencia, segundo o previsto na cláusula 2.5 destas bases. Igualmente, as non admitidas recibirán un correo electrónico para comunicarlles esta circunstancia. A Deputación reserva a facultade de interpretar e resolver as incidencias que poidan xurdir no desenvolvemento destas xornadas, así como de cancelalas se o escaso número de solicitudes non xustifica a súa realización. Esta institución provincial tamén reserva o dereito a comunicar as modificacións que se efectúen. As actividades formativas certificaranse cun diploma de aproveitamento. Para obtelo será obrigatorio realizar o 100 % dos módulos e as avaliacións correspondentes. Non se expedirán certificados nin xustificantes de asistencia sen ter superado o curso completo. O diploma remitiráselle ao centro de traballo e non se emitirán duplicados de diplomas en ningún caso, aínda que será posible obter unha certificación que acredite que a acción formativa foi superada. Os datos persoais recadados neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa en interese público ou o exercicio de poderes públicos, segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o seu consentimento, segundo o previsto en https://depo.gal/proteccion-de-datos/exercicio-de-dereitos.Pontevedra, 7 de febreiro de 2019.—A deputada delegada do Servizo de Asistencia Intermunicipal, Digna Rosa Rivas Gómez.—O secretario (por delegación, o xefe do Servizo de Asistencia Intermunicipal segundo a R. p. núm.2016001033, de 25 de xaneiro de 2016), Gabriel Rodríguez Alonso.